1. 
2. OGRES NOVADA PAŠVALDĪBA
3. Reģ.Nr.90000024455, Brīvības iela 33, Ogre, Ogres nov., LV-5001
4. tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv
5. PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.15 | 2019.gada 21.novembrī |

1. **26.§**

**Par nedzīvojamo telpu Ogres Centra pamatskolā, Ogres Kalna pamatskolā un Jaunogres pamatskolā nomas maksas noteikšanu iznomāšanai veselības aprūpes funkciju nodrošināšanai**

*Ar Ogres novada pašvaldības domes 18.12.2024. sēdes lēmuma (protokols Nr.21; 21.) grozījumiem*

Ogres pilsētas vispārējās izglītības iestādēs izglītojamajiem ir iespējas saņemt zobu profilakses un zobu ārstēšanas pakalpojumus uz vietas izglītības iestādē. Tādējādi tiek radīta iespēja minēto pakalpojumu saņemt regulāri, netērējot papildu laiku pakalpojuma saņemšanai citā iestādē. Ņemot vērā to, ka zobu veselība ir svarīgs veselības rādītājs, kas ne vien norāda uz cilvēka organisma kopējo veselības stāvokli, bet arī ietekmē visu tā orgānu darbību, rūpes par zobu veselību ir svarīgas jau no bērnības. Ievērojot sabiedrības intereses un lietderības apsvērumus ir nepieciešams turpināt nodrošināt Ogres pilsētas izglītības iestāžu izglītojamajiem līdz 18 gadu vecumam valsts apmaksātus zobārstniecības pakalpojumus izglītības iestādēs. Lai nodrošinātu likumā "Par pašvaldībām" 15.panta pirmās daļas 6.punktā noteikto pašvaldības autonomo funkciju - nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu, tādējādi veicinot vispārizglītojošo skolu audzēkņu pieejamību bezmaksas stomatoloģiskajiem pakalpojumiem, ir nepieciešams noteikt nomas maksu par nedzīvojamo telpu iznomāšanu veselības aprūpes funkciju nodrošināšanai.

Pamatojoties uz noteikto telpu nomas maksu, likuma “Par pašvaldībām” 15.panta pirmās daļas 6.punktu, 21.panta pirmās daļas 14.punkta “a” apakšpunktu, Ministru kabineta 2018.gada 20.februāra noteikumu Nr.97 “Publiskas personas mantas iznomāšanas noteikumi” 4.1.apakšpunktu, 5. un 12.punktu, 73.punktu, Publiskas personas finanšu līdzekļu un mantas izšķērdēšanas novēršanas likuma6.1 panta pirmo daļu,

**balsojot: PAR –** 15 balsis (G.Sīviņš, J.Laizāns, A.Mangulis, M.Siliņš,

S.Kirhnere, A.Purviņa, Dz.Žindiga, Dz.Mozule, D.Širovs, J.Laptevs, J.Iklāvs, I.Vecziediņa, M.Leja, J.Latišs, E.Bartkevičs), **PRET –** nav, **ATTURAS –** nav,

Ogres novada pašvaldības dome **NOLEMJ:**

1. **Iznomāt nedzīvojamās telpas** valsts apmaksātu zobu profilakses un ārstēšanas bērniem līdz 18 gadiem pakalpojumu nodrošināšanai:

1.1. Ogres Centra pamatskolā, Meža prospektā 14, Ogrē, Ogres nov., nedzīvojamo telpu Nr. 141B ar kopējo platību 17,9 m2;

1.2. Ogres Kalna pamatskolā, Zinību ielā 3, Ogrē, Ogres nov., nedzīvojamo telpu Nr. 3007 ar kopējo platību 27,0 m2;

1.3. Jaunogres pamatskolā, Mālkalnes prospektā 43, Ogrē, Ogres nov., nedzīvojamo telpu Nr. 86 ar kopējo platību 17,3 m2.

*(Ogres novada pašvaldības domes 18.12.2024. sēdes lēmuma (protokols Nr.21; 21.) redakcijā)*

1. **Noteikt 1.punktā minētajām nedzīvojamajām telpām** nomas maksu – 2,67 EUR (divi eiro un 67 centi) par 1 m2 mēnesī.
2. Noteikt, ka nomnieks 1.punktā minētos pakalpojumus izglītojamajiem sniedz, netraucējot mācību procesu.
3. **Noteikt,** ka lēmuma 2.punktā noteiktā nomas maksa stājas spēkā ar 2019.gada 1.decembri.
4. **Atzīt** par spēku zaudējušu Ogres novada pašvaldības domes 2015.gada 20.augusta lēmumu “Par telpu nomas maksu veselības aprūpes funkciju nodrošināšanai Ogres 1.vidusskolā” ar 2019.gada 1.decembri.

(Sēdes vadītāja,

domes priekšsēdētāja vietnieka G.Sīviņa paraksts)